ปกติหนูประจำเดือนจะมาวันที่15 เดือนล่าสุดก็มาวันที่15 ม.ค พอวันที่15 ก.พ หนูมีอะไรกับแฟนแต่ป้องกันโดยการใส่ถุงยาง พอมีอะไรกันเสร็จประจำเดือนมาเลย เเฟนตรวจดูแล้วว่าถุงยางไม่มีที่รั่วไม่แตก แต่วันนี้วันที่16มี.คแล้ว ประจำเดือนหนูยังไม่มามีโอกาสท้องไหมคะ
สวัสดีค่ะ หากได้มีประจำเดือนมาแล้วในวันที่ 15 ก.พ. โดยมาในช่วงวันที่ที่ควรจะมา และมีเลือดออกมานาน 2-7 วัน ก็ถือเป็นประจำเดือนที่ปกติดี และแสดงว่า ไม่ได้มีการตั้งครรภ์เกิดขึ้นจากการมีเพศสัมพันธ์ในวันเดียวกันนั้นค่ะ และหลังจากที่มีประจำเดือนมาแล้ว หากไม่ได้มีเพศสัมพันธ์อีก ก็จะไม่มีการตั้งครรภ์เกิดขึ้น ดังนั้น การที่ประจำเดือนยังไม่มา จึงเกิดจากสาเหตุอื่นๆ เช่น การมีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มเร็ว เป็นต้น แนะนำควรรอประจำเดือนไปอีกซักระยะ ประจำเดือนก็น่าจะมาในเวลาไม่นานนี้ค่ะแต่หากหลังจากที่มีประจำเดือนมา ได้มีเพศสัมพันธ์อีก ก็จะมีโอกาสตั้งครรภ์ได้ หากเป็นกรณีนี้ ก็ควรตรวจหาการตั้งครรภ์ดูด้วยค่ะ